Diari Oficial de la Generalitat Valenciana


Sumari del DOGV 6831, del 01-08-2012 (2012/7232)

Notificació de la resolució del recurs de reposició de l'expedient de retaxació de càrregues sector 12, Canal.
--------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7232


Organisme emissor
:   Ajuntament de Tavernes de la Valldigna

Tipus de document
:   Anunci

Notificació de la resolució del recurs de reposició de l'expedient de retaxació de càrregues sector 12, Canal. [2012/7232]  
  
  
  
  
  
\*\*\*\*\*\*\*\*\*\*\*\*\*\*\*  
  
Mitjançant el Decret de l'alcalde, de data 28 de març de 2012, es resol el recurs de reposició presentat per la mercantil Esbaf, SL, agent urbanitzador del programa d'actuació integrada de la unitat d'execució única que conforma el sector 12, Canal, contra el Decret de l'alcalde, d'11 de juliol de 2011, pel qual es va resoldre l'expedient de retaxació de càrregues en execució de l'indicat programa d'actuació integrada, i que té la part dispositiva que és com segueix:  
  
«Primer. Estimar el recurs de reposició presentat per la mercantil Esbaf, SL (com a agent urbanitzador adjudicatari del PDAI sector 12, Residencial Canal), contra el Decret de l'alcalde, d'11 de juliol de 2011, pel qual es va resoldre l'expedient de retaxació de càrregues de la urbanització de l'indicat PDAI, que s'anul·la només en la part recorreguda, açò és, el dispositiu tercer I de l'esmentada resolució en què es van rebutjar partides o capítols d'obres corresponents a l'apartat 3) de la memòria de l'expedient de retaxació.   
Com a conseqüència de l'estimació d'esta reposició, en el dispositiu tercer I del Decret d'Alcaldia, d'11 de juliol de 2011, s'accepta i s'aprova la inclusió, en la retaxació de càrregues de la urbanització, únicament les partides o capítols d'obra urbanitzadora pels imports ressenyats en l'informe tècnic transcrit, amb l'abast i el significat que expressa el fonament jurídic J).  
Així mateix, el contingut del dispositiu tercer II del Decret d'Alcaldia, d'11 de juliol de 2011, es manté en els mateixos termes consignats en l'esmentada resolució, és a dir, es manté l'acceptació del capítol X per electrificació i enllumenat públic per un import de 216.238,13 euros (IVA exclòs), més els honoraris professionals per un import de 10.257,36 euros (IVA exclòs).   
En conseqüència, les càrregues de la urbanització consignades en el Conveni Urbanístic subscrit el 12 de gener de 2007, per a l'execució del programa entre l'Ajuntament i l'agent urbanitzador, queden establides d'acord amb el detall següent:  
Es modifica l'esmentat Conveni Urbanístic en els termes que resulten d'este dispositiu, i es requereix Esbaf, SL, agent urbanitzador, perquè en un termini no superior a 15 dies hàbils, comptadors des de l'endemà de la recepció de la notificació d'esta resolució, consigne en la Tresoreria Municipal el suplement de la garantia definitiva amb un import de 22.599,60 euros, resultat d'aplicar el percentatge del 7%, a l'import de la retaxació aprovada després d'esta reposició, mitjançant un aval bancari o contracte d'assegurança i caució.  
Segon. Desestimar les al·legacions formulades per la mercantil Cisa 2011, SL, Unipersonal, pels motius expressats en els fonaments jurídics G), H) i I).  
  
Tercer. Notificar la present resolució a la mercantil Esbaf, SL, agent urbanitzador de la unitat d'execució única que conforma el programa per a desenvolupament d'actuació integrada del sector 12, Canal, de sòl urbanitzable del vigent pla general, a què es refereix el present procediment de recurs de reposició que ha sigut promogut per la mercantil esmentada.  
D'esta resolució es practicarà una notificació personal a totes les persones interessades en el procediment a què es fa referència, en especial als qui han presentat al·legacions dins del tràmit d'informació pública i audiència, perquè en prenguen coneixement i tinga els efectes oportuns.  
Així mateix, es farà publicitat d'allò que s'ha resolt a través de la inserció del seu text íntegre en el Diari Oficial de la Comunitat Valenciana.  
  
Quart. D'esta resolució, el secretari general expedirà, en els 10 dies següents a l'adopció, un certificat administratiu, a l'efecte de possibilitar, si escau, les inscripcions de modificació de les afeccions inscrites al Registre de la Propietat sobre les finques de resultat afectades per este procediment.   
  
Cinqué. La present resolució del recurs de reposició posa fi a la via administrativa i és impugnable per mitjà de la interposició d'un recurs contenciós administratiu davant del jutjat d'este ordre jurisdiccional dels de València que per torn de repartiment li corresponga, en el termini de dos mesos comptadors des de l'endemà de la notificació (art. 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). No obstant això, podrà exercir-se qualsevol altra acció o recurs que s'estime convenient als drets i interessos legítims de les persones interessades».   
Cosa que es fa pública perquè se'n prenga coneixement, al mateix temps que, mitjançant este edicte es notifica la indicada resolució a la mercantil Larchova, SL, l'últim domicili conegut de la qual és al carrer dels Arbres, 18, entresol, B, de la ciutat d'Algemesí (València), atés que no s'ha pogut practicar la notificació personal per causa no imputable a esta Administració, tot i haver constatat dos intents a l'esmentat domicili sense resultat positiu.   
  
Tavernes de la Valldigna, 18 de juny de 2012. La primera tinent d'alcalde, delegada d'Urbanisme, Medi Ambient, Agricultura i Promoció Turística (Decret d'Alcaldia de 20.06.2011): M.ª Carmen Canet Mollá.